Conclou amb èxit el II Fòrum Ciutadà d'Alaquàs
14/04/2003 14:01:00

# Conclou amb èxit el II Fòrum Ciutadà d'Alaquàs

*   14/04/2003 14:01:00
*   [Imprimir](#)
*   Compartir
*    https://www.alaquas.org/documento.asp?id\_do=8534

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8534%2F1&title=Ajuntament%20d%27Alaqu%C3%A0s.%20Prensa.Conclou%20amb%20%C3%A8xit%20el%20II%20F%C3%B2rum%20Ciutad%C3%A0%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8534/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8534/8534_Form_4.jpg)](https://www.alaquas.org/ficheros/documentos/2003/2/8534/8534_Form_10.jpg "<a href='https://www.alaquas.org/ficheros/documentos/2003/2/8534/8534_Form_10.jpg' target=_blank><i class='fa fa-external-link' aria-hidden='true'></i>.Conclou amb èxit el II Fòrum Ciutadà d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8534&idioma=1&autotraduce=0)

Les conclusions extretes d'aquesta segona edició del Fòrum es publicaran al Llibre Blanc d'Alaquàs

El dijous 10 d'abril a les 20:30 hores es va celebrar a l'Ateneu d'Alaquàs la cloenda del II Fòrum Ciutadà d'Alaquàs on han participat vora 200 veïnes i veïns de la ciutat. A aquest acte van assistir l'Alcalde d'Alaquàs, Jorge Alarte, la presidenta del Fòrum, Amparo Alabau i les i els participants d'aquesta segona edició.

L'acte va començar amb la intervenció de l'Alcalde d'Alaquàs en què va expressar públicament les seues felicitacions per l'activa participació de les ciutadanes i els ciutadans, caracteritzant aquest Fòrum com "un exercici de participació ciutadana molt positiu i important per a decidir els programes i els projectes que es duran a terme en la ciutat en els propers anys". Jorge Alarte va repassar les diferents comissions que han tingunt més participació, tot i que va fer especial menció a la comissió de desenvolupament econòmic i social, per tractar-se d'un factor important per al desenvolupament de la ciutat.

L'Alcalde d'Alaquàs va incidir en la importància de ser capaços d'analitzar i plantejar fòrmules de viabilitat econòmica per a poder dur a terme els projectes en la ciutat ja que per a ell "el desenvolupament econòmic, industrial i comercial de la ciutat és el que permet i ha permés que totes les propostes i tots els projectes es facen realitat".

En aquest sentit, l'Alcalde va recordar que en aquests últims anys s'han creat 250.000 metres quadrats de sòl industrial amb la creació dels polígons La Garrofera i la Figuera. Gràcies a aquesta creació de sòl s'han pogut generar uns ingressos de vora 3,5 milions d'euros que han permés fer front, sense haver d'augmentar la pressió fiscal, a l'adquisició del Castell d'Alaquàs i a altres projectes importants per a la ciutat com la reforma de l'Ateneu.

Per la seua banda, la Presidenta del Fòrum i Jutjessa de Pau de la ciutat, Amparo Alabau, va felicitar també les i els participants pel seu treball i es va mostrar orgullosa per la gran participació en aquest "punt d'encontre i de posada en comú de les idees de totes i de tots per a continuar projectant el nostre futur". Les conclusions extretes d'aquesta segona edició del Fòrum es publicaran al Llibre Blanc d'Alaquàs i serviran de punt de partida per als projectes futurs de la ciutat.

Després d'aquest acte oficial, va tindre lloc un xicotet refrigeri per a totes les i els assistents i, a partir de les 22 hores, l'Ajuntament d'Alaquàs va presentar al Castell, amb motiu d'aquesta clausura, l'espectacle "Pasión de Mujer".